Gesteelde-baba: “Ma” vandag in hofArgieffoto Die vrou van Kempton Park wat Maandag aangevoer het dat haar baba tydens ŉ huisbraak gesteel is, verskyn vandag in die Kempton Parkse landdroshof. Die polisie het Dinsdag ŉ grootskaalse soektog van stapel gestuur nadat die vrou beweer het drie mans en twee vrouens het haar en haar 16-jarige dogter Maandagaand oorval, vasgebind en bedwelm, waarna hulle die babaseuntjie en al sy klere, asook haar selfoon gesteel het. Die baba is Dinsdag ongedeerd en veilig by sy biologiese ma in Emalahleni (Witbank) gevind. Die polisie het ook uitgevind dat die hele ontvoering gefabriseer is. Die baba is vier maande oud en nie 13 dae oud soos wat aanvanklik berig is nie. Lees ook: “Gesteelde” baba: Ma was glo nooit eers swanger nie ‘Gesteelde’ baba veilig opgespoor Inbrekers steel baba